Katharine Graham

Katharine "Kay" GRAHAM (naskita la 16-an de junio 1917 en Novjorko, Novjorkio kiel Katharine Meyer; mortis la 17-an de julio 2001 en Boise, Idaho) estis usona eldonisto, redaktoro kaj aŭtorino.

 Vivo 

Ŝi apartenis al la familio de la posedantoj kaj estis ĉefredaktorino kiam kiel eldonisto, ŝi gvidis The Washington Post dum pli ol du jardekoj, inkluzive dum la Watergate-skandalo, kiu kaŭzis la demision de la usona prezidanto Richard Nixon. Richard Nixon komentis:En Vaŝingtono, multaj homoj legas la Post kaj ŝatas ĝin, kaj multaj legas la Post kaj ne ŝatas ĝin. Sed preskaŭ ĉiuj legas la Post, kio estas testamento pri la kapablo de Graham kiel redaktanto.Jaron poste, en 1972, Katharine Graham subtenis la ĵurnalistojn Carl Bernstein kaj Bob Woodward en la Watergate- skandalo. Dum pli ol du jaroj, la kompanio kaj Graham mem alfrontis renoviĝintajn minacojn kaj premon de la Nixon-registaro. Televidlicencoj denove estis en danĝero, kaj la akciprezo de la kompanio falis al duono de sia valoro. Sed Graham staris firme kaj defendis la sendependecon de siaj du dungitoj ĝis la demisio de prezidanto Richard Nixon. Tiam la gazeto estis publike laŭdata.

Ŝia dediĉo al ĵurnalismo estis absoluta. En 1974, la revuo Ms. Magazine nomis ŝin la plej potenca virino en la lando. Dum la 140-taga gazetstriko en 1975, la Washington Post nur maltrafis unu eldonon. 

La hejmo de Katharine Graham ĉe Martha's Vineyard fariĝis orientilo de usona kaj internacia socia vivo. Prezidantoj, politikistoj, senatanoj, industriaj gvidantoj, intelektuloj, artistoj kaj aktoroj, inter aliaj, estis oftaj vizitantoj.  

Ŝia membiografio, Personal History, gajnis la Pulitzer-premion en 1998.  

Ŝia funebro okazis ĉe la Vaŝingtona Nacia Katedralo la 23-an de julio 2001, partoprenate de multaj politikistoj kaj eminentaj figuroj el la mondo de usona kulturo kaj amaskomunikiloj.

En 2002, ŝi estis enkondukita en la Nacian Virinan Halon de Famo.

En la filmo The Post de Steven Spielberg el 2017, ŝi estas portretita de Meryl Streep.

 Referencoj 

 Eksteraj ligiloj 

 Intervujo de Charlie Rose kun Katharine Graham, 1997


Kategorio:Membroj de la Usona Akademio de Artoj kaj Sciencoj
Kategorio:Germanaj usonanoj
Kategorio:Usonaj ĵurnalistoj
Kategorio:Usonaj aŭtobiografoj
Kategorio:Usonaj eldonistoj